
ΠΡΟΓΡΑΜΜΑ 

Παρασκευή 3/11 | Μουσείο Μαστίχας Χίου

· Ειδική δράση – Workshop
Τίτλος: Χαράσσοντας Διαδρομές Πολιτιστικού Τουρισμού στη Χίο
Ώρες διεξαγωγής: 12:30-15:00 (με 1 διάλειμμα 15 λεπτών)
Περιγραφή: Το Workshop θα ξεκινήσει με μία συζήτηση με την κ. Ελένη Σβυριάδου, συν-διοργανώτρια της ιδιαίτερης πρωτοβουλίας πολιτιστικού τουρισμού WeFest στη Σκόπελο, η οποία σχεδιάζει και νέες σχετικές δράσεις στο νησί της Σκοπέλου. Αφού παρουσιασθούν οι κύριες προκλήσεις της διαμόρφωσης εμπειριών πολιτιστικού τουρισμού και η εμπειρία από άλλα παραδείγματα, οι συμμετέχοντες θα επιχειρήσουν να διαμορφώσουν τα βασικά στοιχεία για μία εμπειρία πολιτιστικού τουρισμού στη Χίο και να προτείνουν σχετικές διαδρομές πολιτιστικού τουρισμού. 
[bookmark: _GoBack]Το Workshop αφορά φορείς ή επαγγελματίες που δραστηριοποιούνται στην ανάδειξη του πολιτισμού της Χίου καθώς και επαγγελματίες τουρισμού.


Σάββατο 4/11 | Ομήρειο Πνευματικό Κέντρο Δήμου Χίου

· Εργαστήριο 1 
Τίτλος: Επαγγελματική Ταυτότητα, Επαγγελματικές Σχέσεις,  Επαγγελματικός και Επιχειρηματικός Σχεδιασμός
Ώρες διεξαγωγής: 10:30-15:00 (με 2 διαλείμματα 15 λεπτών)
Περιγραφή: Κωδικοποιημένη παρουσίαση των κρίσιμων στοιχείων που συγκροτούν την «επαγγελματική πραγματικότητα» για έναν επαγγελματία του πολιτιστικού και του δημιουργικού κλάδου: (α) πώς ενεργεί και πώς αναπτύσσεται ο ίδιος, (β) πώς διαχειρίζεται τις σχέσεις με πελάτες και συνεργάτες και (γ) πώς διαμορφώνεται η οργάνωση της επαγγελματικής δραστηριότητας.

· Εργαστήριο 2
Τίτλος: Χρηματοδότηση
Ώρες διεξαγωγής: 15:45-18:00 (με 1 διάλειμμα 15 λεπτών)
Περιγραφή: Κωδικοποιημένη παρουσίαση των χρηματοδοτικών πηγών για επαγγελματίες του πολιτιστικού και του δημιουργικού κλάδου, βάσει του αντικειμένου της δραστηριότητάς τους, επισημαίνοντας στην πράξη πότε και πώς μπορούν να αξιοποιηθούν.


Κυριακή 15/10 | Μουσείο Μαστίχας Χίου

· Εργαστήριο 3
Τίτλος: Soft Skills (Κοινωνικές Δεξιότητες) για τον Επαγγελματία
Ώρες διεξαγωγής: 11:00-14:15 (με 1 διάλειμμα 15 λεπτών)
Περιγραφή: Ανάδειξη των κρίσιμων δεξιοτήτων που βοηθούν τον επαγγελματία να αναπτυχθεί (οργανωτικότητα, δημιουργικότητα, επικοινωνιακή και συνεργατική δεξιότητα) και πρακτική εξάσκηση.

· Εργαστήριο 4
Τίτλος: Πελάτες - Προσέλκυση & Πωλήσεις
Ώρες διεξαγωγής: 15:00 -18:15 (με 1 διάλειμμα 15 λεπτών)
Περιγραφή: Κωδικοποιημένη παρουσίαση των βασικών στοιχείων που απαιτούνται για τον τρόπο που ο επαγγελματίας παρουσιάζεται στους δυνητικούς του πελάτες (ταυτότητα-brand), για τον τρόπο με τον οποίο τους προσελκύει (marketing) και για τον τρόπο που οργανώνει την προώθηση-διάθεση-πώληση των υπηρεσιών ή των προϊόντων του, ανάλογα με το είδος του πελάτη (αγοραστής προϊόντων ή υπηρεσιών, θεατής ή κοινό πολιτιστικής εκδήλωσης).

